שלום כהן (רב)

הרב שלום כהן (כונה חכם שלום; י"ב בחשוון ה'תרצ"א, 3 בנובמבר 1930 – כ"ה באב ה'תשפ"ב, 22 באוגוסט 2022) היה ראש ישיבת פורת יוסף בעיר העתיקה ונשיא מועצת חכמי התורה של מפלגת ש"ס. נולד בירושלים, לתופחא מלכה ולרב אפרים כהן, ראש ישיבת המקובלים 'עוז והדר' ששכנה בישיבת פורת יוסף בעיר העתיקה בירושלים שעלו מעיראק מספר שנים קודם לכן. להוריו נולדו לפניו עשרה אחים, אך שבעה מהם נפטרו. בילדותו למד בתלמוד תורה בני ציון, לאחר מכן המשיך לישיבת פורת יוסף, ולמד במשך שלוש שנים בשיעורו של הרב יהודה צדקה. למד בחברותא עם הרב צבי סימן טוב והרב עובדיה יוסף, כמו כן היה מקורב לרב עזרא עטייה. נישא ליעל – בתו של הרב מנצור בן שמעון מרבני ישיבת פורת יוסף. לאחר נישואיו בשנת תשי"ד התמנה לר"מ בישיבת פורת יוסף במשכנה הזמני בשכונת קטמון, בשנת תשל"ב לאחר עזיבת הרב בעדני מונה לעמוד בראשה. בשנת תשל"ז הקים יחד עם הרב שמעון בעדני סניף נוסף של ישיבת פורת יוסף בעיר העתיקה. בשונה מהישיבה הוותיקה יותר שבשכונת גאולה, הסניף בעיר העתיקה נחשב בעולם הישיבות לנוטה יותר לסגנון עולם הישיבות הליטאי. באב ה'תשפ"ב (22 באוגוסט 2022), בגיל 91, חלה ואושפז בבית החולים הדסה עין כרם, לאחר שמצבו הידרדר כתוצאה מזיהום. נפטר ביום שני, כ"ה באב התשפ"ב, 22 באוגוסט 2022. הלווייתו התקיימה ביום פטירתו בירושלים. מסע ההלוויה יצא מישיבת פורת יוסף בשכונת גאולה והשתתפו בו על פי ההערכות כ-100,000 אנשים. נקבר בבית הקברות סנהדריה לצד אשתו. לקראת הבחירות לעיריית ירושלים שנערכו באוקטובר 1983, היה הרב הספרדי הראשון שתמך בפומבי במפלגת ש"ס שהוקמה אז כמפלגה מוניציפלית, והופיע בכנסי הבחירות הראשונים שלה. בשנת 1984 הפכה ש"ס לתנועה ארצית והרב כהן צורף למועצת חכמי התורה של המפלגה. לאורך שנות חברותו במועצת, עמד לצד הרב עובדיה יוסף והביע תמיכה במהלכיו הציבוריים, עודד את בני עדות המזרח להצטרף ולתמוך בתנועת ש"ס וסייע במפעלי החזרה בתשובה של התנועה. עם זאת, פרופסור אשר כהן סבור כי בשונה מהרב עובדיה יוסף, הוא לא נשא את דגל "להחזיר עטרה ליושנה", וקהל היעד שלו לא היה הציבור המסורתי אלא הציבור החרדי. בשנת 2011, לאחר שרבנים חרדים אשכנזים ובראשם הרב יוסף שלום אלישיב יצאו נגד פסקו של הרב עובדיה יוסף שקבע כי הגיורים הנערכים בצה"ל תקפים לפי ההלכה, תיווך הרב כהן בין הצדדים, עם רבנים נוספים. לבסוף חתם הרב יוסף על מכתבם המבהיר כי התכוון להכשיר רק את מי שקיבלו על עצמם שמירת מצוות. בעקבות פטירת הרב עובדיה יוסף ב-2013, התמנה לנשיא מועצת חכמי התורה, ההכרזה הרשמית התקיימה בחול המועד פסח ה'תשע"ד, באולמי ארמונות חן בבני ברק. יאיר אטינגר ואחרים סבורים שבפטירת הרב יוסף השליטה בש"ס עברה לאריה דרעי, ובשל הצורך בדמות רוחנית הובא הרב כהן לשמש בתפקיד זה. אריה דרעי ענה בתגובה שהמינוי היה על פי החלטתו של הרב שמעון בעדני. לאורך השנים הרב פעל למען הרמת קרנו של הציבור החרדי-ספרדי ולמען חיזוק קהילות האברכים ומוסדות החינוך לבני האברכים, ובתשרי ה'תשפ"ב הוציא מכתב תמיכה הקורא לתמוך בביסוס והקמת קהילות בני תורה ספרדים. עמד בראש ועדת הכשרות של בד"ץ נוה ציון, יחד עם גיסיו הרבנים שלמה ומסעוד בן שמעון. עד לפטירת אשתו יעל, התגורר ברובע היהודי בדירה השייכת לישיבת פורת יוסף, מתוקף תפקידו כראש הישיבה. מאז התגורר לסירוגין בביתה של בתו בשכונת רמות בירושלים. הרב כהן לא חיבר ספרים, אך לאורך השנים ואחר פטירתו, נכתבו חידושים משיעוריו והגותו על ידי תלמידיו, והתפרסמו בבמות שונות כגון מוסף שבת של עיתון הדרך ובמות נוספות. ספרים שיצאו לאור על ידי תלמידיו: ספר דובר שלום - שיחות מוסר, הוצאת המכון התורני דברי שלום ואמת, ירושלים ה'תשע"ז ספר דובר שלום - שיעורים על אורח חיים בהוצאת נכדו, ירושלים תשפ"ב שולחן מלכים - תשובות וביאורים על סדר שולחן ערוך תומיך ואוריך - הנהגות ומוסר לב שלום - שיחות מוסר שנאמרו בהיכל ישיבת פורת יוסף שו"ת דברי שלום - מועדים - פסקי הלכה, הנהגות ופנינים, הוצאת טקסט רץ, ירושלים ה'תשפ"ג דגל בלימוד גמרא בעיון בלבד ולא בבקיאות. סבר כי על בן ישיבה להקדיש חצי שעה ביום ללימוד משנה ברורה. אמר כי על ר"מים בישיבות לעסוק גם בנושאים מוסריים בשיעוריהם, ולא לדלג על אגדתות במסכת הנלמדת. לימודים אקדמיים לנשים חרדיות – ביוני 2014, כחודשיים לאחר מינויו כנשיא מועצת חכמי התורה, פרסם מכתב שבו יצא נגד לימודים אקדמיים לתלמידות חרדיות, לרבות במכללות חרדיות, בנימוק שחומר הלימודים מבוסס על מחקרים ושיטות מדעיות הנוגדות דעת תורה. גיוס בני הישיבות – ב-25 בפברואר 2014 נאם בכינוס משותף של מועצת חכמי התורה עם מועצות גדולי התורה בבני ברק שנערך בעקבות מסקנות ועדת שקד לגיוס בני ישיבות, והביע את דאגתו מכך שציבור בני הישיבות הספרדי יהיה הנפגע העיקרי מהמסקנות. הציונות הדתית – לקראת הבחירות לרבנות הראשית בשנת 2013, כינה את הציבור הדתי לאומי "עמלק", ואמר שאין כיסאו של הקב"ה שלם עד שתיעלם הכיפה סרוגה, בטקס ההכתרה של הרב יצחק יוסף לראשון לציון אמר דברים דומים על מפלגת "הבית היהודי" ועל נפתלי בנט, מקורביו טענו שתקף רק את "הבית היהודי" ואת בנט ולא את הציבור הדתי לאומי בכללותו. הפגנות – בינואר 2021 אסר על תלמידיו להשתתף בהפגנות. להט"ב – בספטמבר 2017 הורה לתנועת ש"ס לפטר את חבר הכנסת יגאל גואטה לאחר שסיפר שהשתתף בחתונת אחיינו ההומו, בתגובה אמר גואטה כי הרב כהן הוא חרדי פנאט, בהזדמנות אחרת תקף את הרב יוסף דוויק אשר הביע גישה סבלנית לקהילת הלהט"ב. היתר מכירה – בנובמבר 2014 עורר מבוכה בתנועת ש"ס כשאסר להשתמש בהיתר מכירה בשנת השמיטה, בניגוד לעמדת הרב עובדיה יוסף, מקורביו הבהירו שהרב יוסף לא התיר לאברכים. כניסה להר הבית – במאי 2021 נפגש עם נציג איחוד האמירויות ואמר כי אסור ליהודים להיכנס להר הבית וכי "הנושא של הר הבית לא לנו. הערבים הם השולטים שם". היה נשוי ליעל בן שמעון (כסליו תרצ"ח - ט"ז בסיוון ה'תשע"ו) בתו של הרב מנצור בן שמעון מרבני ישיבת פורת יוסף. התגוררו ברובע היהודי בדירה השייכת לישיבת פורת יוסף, זאת מתוקף תפקידו כראש הישיבה. דודו הוא נעים זילכה שהיה נשיא בית המשפט המחוזי בבגדאד. לרב שלום כהן וליעל נולדו שלושה בנים וחמש בנות, בהם: בנו הרב אפרים - ר"מ בישיבת יקירי ירושלים בנו הרב יעקב - ראש ישיבת 'נזר התלמוד' בביתר עילית חתנו של הרב יהודה כהן. בנו הרב שמעון - ראש ישיבה בבת ים, במוסדות של חמיו הרב יעקב עטיה, החל מפטירת אביו הוא מראשי ישיבת פורת יוסף. חתנו הרב יעקב יצחק כהן - משגיח לשעבר בישיבת קול יעקב הקטנה. חתנו הרב אברהם ישעיהו דדש - מו"צ בבית ההוראה שעל ידי חברת אהבת שלום. בין תלמידיו הבולטים בישיבת פורת יוסף: רבי אלעזר אבוחצירא מבאר שבע הרב דוד חי אבוחצירא – רבה הראשי של נהריה לשעבר הרב אליהו אברג'ל – ראש אבות בתי הדין בירושלים לשעבר הרב זמיר כהן – יו"ר הידברות הרב מיכאל לסרי הרב ארי אברהם סמג'ה רב שכונת רמת שלמה בירושלים מדיה וקבצים בנושא שלום כהן בוויקישיתוף נסים ליאון ויאיר אטינגר, באין רועה - ש"ס וההנהגה החרדית-מזרחית אחרי עידן הרב עובדיה יוסף, המכון הישראלי לדמוקרטיה, ירושלים 2018 (גרסה חלקית) רשימת הפרסומים של שלום כהן, בקטלוג הספרייה הלאומית יאיר אטינגר, מנהיג רוחני חדש לש"ס: הרב שלום כהן יעמוד בראש מועצת חכמי התורה, באתר הארץ, 8 באפריל 2014 יאיר אטינגר, היורש של עובדיה יוסף: חרדי יותר, ישראלי פחות, באתר הארץ, 9 באפריל 2014 יקי אדמקר‏, תורני או פוליטי; היורש של הרב עובדיה יוסף, באתר וואלה, 13 באפריל 2014 יהודה שלזינגר, הכהן הגדול, באתר ישראל היום, 22 בספטמבר 2014 יוסי אליטוב וכתבי 'משפחה', ‏אנשי אמונו של נשיא 'מועצת חכמי התורה' הגאון חכם שלום כהן, באתר כיכר השבת, 24 בספטמבר 2015 אריה ארליך, ישראל אלתר גרובייס, בקודש פנימה - ראיון עם הרב שלום כהן, באתר משפחה, ‏בנובמבר 2021 גלעד מלאך, מניית הזהב של הרב שלום כהן, באתר המכון הישראלי לדמוקרטיה, 23 באוגוסט 2022 כל הכתבות על הרב שלום כהן, באתר ערוץ 7 שיעורי הרב שלום כהן באתר "קול הלשון" יתד נאמן, כבה האור ממזרח, גיליון 10,998, כ"ו באב ה'תשפ"ב שמעון ליברטי וחיים טריקי, "אמת מה נהדר", הדרך כ"ו אב תשפ"ב, גיליון 494 עמ' 35 המהווה החזרה של הישבה למקומה הישן נסים ליאון, ישיבת פורת יוסף - מחידוש היסטורי למיתוס אתני, פעמים 135, אביב 2013 רבבות משתתפים בהלווית מרן חכם שלום זצ"ל, באתר אקטואליק, ‏22 באוגוסט 2022 קובי נחשוני, חיים גולדיטש, "לא ידע לא דיפלומטיה ולא פוליטיקה - רק תורה": רבבות השתתפו בהלוויית הרב שלום כהן, באתר ynet, 22 באוגוסט 2022 ישיבת פורת יוסף - "בית היוצר" של מועצת חכמי התורה, מעריב, 26 ביולי 1984 אריה בנדר, הנס של ש"ס, מעריב, 27 ביולי 1984 יוסי שטארק, ‏כֹּהֵן גָּדוֹל בְּצֵאתוֹ אֶל קָדְשֵׁי הַקָּדָשִׁים: תולדות חייו של מרן חכם שלום כהן זצוק"ל, באתר JDN‏ יקי אדמקר‏, תורני או פוליטי; היורש של הרב עובדיה יוסף, באתר וואלה, 13 באפריל 2014 קובי נחשוני, הרב עובדיה יוסף אישר את גיורי צה"ל, באתר ynet, 14 בינואר 2011 קובי נחשוני, פשרה חרדית: גר צה"ל שרימה - אינו יהודי, באתר ynet, 20 בפברואר 2011 קובי נחשוני, יורש לרב עובדיה: ש"ס הכתירה מנהיג רוחני, באתר ynet, 18 באפריל 2014; יקי אדמקר‏, תורני או פוליטי; היורש של הרב עובדיה יוסף, באתר וואלה, 13 באפריל 2014; יאיר אטינגר, מנהיג רוחני חדש לש"ס: הרב שלום כהן יעמוד בראש מועצת חכמי התורה, באתר הארץ, 8 באפריל 2014 יהודה שלזינגר, הכהן הגדול, באתר ישראל היום, 22 בספטמבר 2014; יקי אדמקר‏, תורני או פוליטי; היורש של הרב עובדיה יוסף, באתר וואלה, 13 באפריל 2014; יאיר אטינגר, מנהיג רוחני חדש לש"ס: הרב שלום כהן יעמוד בראש מועצת חכמי התורה, באתר הארץ, 8 באפריל 2014 יהודה שלזינגר, הכהן הגדול, באתר ישראל היום, 22 בספטמבר 2014 איגוד עמלי התורה, לוח הקהילות - גיליון י"ח, ירושלים: הוצאת טקסט רץ, התשפ"ב הגר"ש כהן: "אני מכניס לביתי רק משחיטת בד"ץ נווה ציון", באתר כיכר השבת, 21 במרץ 2018 ישי כהן, ‏כך הפכה שכונת 'רמות' בירושלים למוקד עליה לרגל, באתר כיכר השבת, 12 באפריל 2018 יהודה שלזינגר, הכהן הגדול, באתר ישראל היום, 22 בספטמבר 2014 ספריו אלו לא מוכרים כספריו, ראו: יהודה שלזינגר, הכהן הגדול, באתר ישראל היום, 22 בספטמבר 2014 יעקב כהן, "דובר שלום" זהו הספר החדש של נשיא המועצת, באתר בחדרי חרדים, ‏ח' בתמוז ה'תשע"ז שו"ת דברי שלום, באתר טקסט רץ בריאיון עם הרב יוסף ברכץ, מהי העצה הטובה ביותר ליראת שמים? שו"ת חינוך עם נשיא המועצת זצוק"ל • צפו, באתר JDN, ‏כ"ו באב ה'תשפ"ב ([בסרטון, דקה 1:28 ארכיון]) בריאיון שנערך עמו על ידי ארגון דרשו, באתר JDN, דקה 09:17 הגר"ש כהן: "אסור לבנות ללמוד לימודים אקדמיים", כיכר השבת, 23 ביוני 2014 "כינוס המועצות": הגאון הרב שלום כהן פרץ בבכי מר יאיר אטינגר, חבר ההנהגה הרוחנית של ש”ס: חובשי הכיפות הסרוגות הם עמלק, באתר הארץ, 14 ביולי 2013; ישי כהן, הגאון רבי שלום כהן: חובשי הכיפות הסרוגות הם עמלק, באתר כיכר השבת, 14 ביולי 2013; יונתן אוריך, ‏הסתה פרועה נגד הציבור הדתי לאומי: "כיפה סרוגה - עמלק", באתר כיפה, 14 ביולי 2013 יאיר אטינגר, המרן החדש של ש"ס על סגן שר הדתות: "הוא משוגע", באתר הארץ, 18 באפריל 2014; יקי אדמקר‏, איש ש"ס: הבית היהודי סיר מלוכלך של תינוק, באתר וואלה, 16 בספטמבר 2013 יהודה שלזינגר, הכהן הגדול, באתר ישראל היום, 22 בספטמבר 2014, הרב עובדיה יוסף התנצל על דבריו ואמר שכוונתו הייתה רק על פוליטיקאים כמו נפתלי בנט, ראו: חיים לוינסון, הרב עובדיה התנצל בפני הציונות הדתית על נאום העמלק של הרב כהן, באתר הארץ, 21 ביולי 2013 קובי נחשוני, נשיא מועצת חכמי התורה של ש"ס: "אסור להימצא בהפגנות", באתר ynet, 25 בינואר 2021; ישי כהן, ‏נשיא מועצת החכמים מורה במכתבו: 'להתרחק מההפגנות', באתר כיכר השבת, 25 בינואר 2021 מיכאל שמש ואוריה אלקיים, אחרי הסערה: ח"כ יגאל גואטה הגיש את התפטרותו, באתר כאן – תאגיד השידור הישראלי, 17 בספטמבר 2017; יוסי ורטר, חתונת האחיין ההומו: יותר מכל, פרשת גואטה מבליטה את נרפותו של דרעי, באתר הארץ, 13 בספטמבר 2017 יוני גבאי, ‏ההתבטאות של חכ"ל יגאל גואטה על הגאון חכם שלום כהן, באתר כיכר השבת, 25 במאי 2019 הגר"ש כהן נגד הרב דוויק: "פער את פיו", באתר כיכר השבת, 13 ביוני 2017 יאיר אטינגר, מבוכה בש"ס: רבני התנועה אסרו מה שהרב עובדיה התיר, באתר הארץ, 14 בנובמבר 2014 משה ויסברג וחנוך בר, מקורבי הגר"ש כהן: "היתר מכירה לא מיועד לאברכים", באתר בחדרי חרדים, 11 בנובמבר 2014 רועי קייס, מנהיגה הרוחני של ש"ס לשגריר האמירויות: "הנושא של הר הבית לא לנו. הערבים שולטים שם", ‏30 במאי 2021 ישי כהן, ‏ברוך דיין האמת: הרבנית יעל כהן ע"ה אשת נשיא המועצת, באתר כיכר השבת, 21 ביוני 2016 יקי אדמקר‏, "המושך בחוטים": בנו של מנהיג ש"ס שגורם כאב ראש לדרעי, באתר וואלה, 17 באוקטובר 2017 ישי כהן, ‏הגאון רבי יעקב עטיה זצ"ל, רב העדה הלבנונית, באתר כיכר השבת, 10 בדצמבר 2016